ફિલ્મ નિહાળ્યા પછી સોશિયલ મિડિયા પર વારાફરતી ટ્વિટ આવતી રહે છે, જેનાથી સાબિત થાય છે કે આ ફિલ્મ બોક્સઓફિસ પર ધીમી ગતિએ, પણ મક્કતાથી આગેકૂચ કરી રહી છે. આ ફિલ્મે પહેલા જ દિવસે પાંચ કરોડની આસપાસની કમાણી કરી છે. દિલજિત દોસાંઝની ફેન ફોલોઇંગ ક્લબ પંજાબ અને ઉત્તર ભારતમાં વધુ હોવાના કારણે આ વિસ્તારોમાં આ ફિલ્મ સારી કમાણી કરશે એમ માનવામાં આવે છે. ફિલ્મ નિહાળ્યા પછી સચીન તેુંડલકર, શબાના આઝમી, કરણ જોહર, ડાયના પેન્ટી જેવા કલાકારોએ પોતાના અભિપ્રાયો આપ્યા હતા. સચીને કહ્યું કે આ ફિલ્મ શાનદાર અને પ્રેરણાદાયક છે. આપણે બધાએ હોકી નિહાળી છે, પરંતુ સંદીપ સાથે આવું પણ થયું હતું, જેનો મને ખરેખર ખ્યાલ નહોતો. આ અદ્ભુત વાર્તાને નિહાળવી જોઈએ. આ ફિલ્મ ક્યારેય હાર ન માનવી જોઈએ તે પ્રકારનો અભિગમ દર્શાવે છે અને આપણને આપણા પગ પર ઊભા રહેવાનું શીખવાડે છે. ફિલ્મનું ડિરેક્શન શાદ અલીએ કર્યું છે. આ ફિલ્મમાં અંગદ બેદી સંદીપ સિંહના મોટા ભાઈ વિક્રમજિત સિંહની ભૂમિકામાં નજરે પડે છે. હરપ્રીતની ભૂમિકામાં તાપસી પન્નુ સંદીપ સિંહની પ્રેમિકા તરીકે છે, જે હોકી રમવા માટે તેને પ્રેરણા આપે છે.